ટ્યુશનીયા શિક્ષકો દ્વારા બેરોકટોક ચાલતા ટ્યુશનોને લઈને શિક્ષણ વિભાગને અનેક શિક્ષકો ટ્યુશન કરતા હોવાની અઢળક ફરિયાદો મળ્યા બાદ આખરે શિક્ષણ વિભાગે આવા શિક્ષકો સામે કાર્યવાહી કરવા તમામ જિલ્લા શિક્ષણાધિકારીઓને આદેશ કર્યા છે. શિક્ષણ નિયામકના આદેશથી સંયુક્ત શિક્ષણ નિયામકે ૩ ઓક્ટોબરના રોજ પત્ર દ્વારા તમામ જિલ્લા શિક્ષણાધિકારીઓને જણાવ્યું હતું કે સરકારી, ગ્રાન્ટેડ કે ખાનગી સ્કૂલોના શિક્ષકોને ખાનગી ટ્યુશન કરવા ઉપર પ્રતિબંધ છે. જેથી ટ્યુશન અધિનિયમ ૨૦૦૨નો ચુસ્તપણે અમલ કરવાના આદેશો કર્યા હતા.